«Սկոլկովո»-ի միջազգային հոգաբարձուների խորհրդի փոխնախագահ Ռուբեն Վարդանյանն էլ ներկաներին ներկայացրեց իր անձնական փորձը, պատմեց գործարար կրթության անհրաժեշտության եւ այն մասին, թե ինչպես է դա ազդում ընդհանուր առմամբ տնտեսության վրա. «Մեր օրերում կրթությունը ֆենոմենալ դերակատարություն ունի: Ճիշտ է, երբեմն դժվար է ստացած կրթությամբ եւ դիպլոմով աշխատանք գտնելը, սակայն ամեն բան հաղթահարելի է: Մենք ապրում ենք շատ փոփոխական աշխարհում եւ ժամանակաշրջանում: Ամեն ինչ շատ արագ է զարգանում, հատկապես՝ տեխնոլոգիաները: Իրականում բիզնեսի հիմնման, դրա զարգացման համար անհրաժեշտ են մի շարք նախապայմաններ: Դուք պետք է սովորեք ճիշտ ղեկավարել ձեր ժամանակն ու պահը: Պետք է ճիշտ աշխատեք հովանավորների եւ դոնորների հետ»: